Paragrahv 18 sätestab komisjoni otsused asutusesisese konkursi korral. Komisjon hindab laekunud taotluste ja neile lisatud materjalide põhjal kandidaatide sobivust taotletavatele ametikohtadele (erialadiplomaadi või karjääridiplomaadi kandidaadi puhul ka vastavust välisteenistusse võtmise nõuetele) ning sobiva kandidaadi leidmisel teeb ametisse nimetamise õigusega isikule ettepaneku nimetada teenistuja ametikohale. Kui komisjon konkursil osalenute hulgast sobivat kandidaati ei leia, otsustab ta, kas jätkata kandidaadi otsimist Välisministeeriumist (pikendada konkurssi), teha seni sel ametikohal töötanud teenistujale ettepanek tööd jätkata, teha suunatud pakkumine mõnele teenistujale, kes sellele ametikohale ei kandideerinud, kuulutada välja avalik konkurss või teha sobiva kandidaadi leidmine ülesandeks kantslerile.